Trasek ry on käynnistänyt tänään kampanjan, jonka tavoitteena on kunnianhimoisen translakiuudistuksen toteuttaminen seuraavalla hallituskaudella.

Suomen nykyinen translaki sisältää räikeitä ihmisoikeusloukkauksia. Suomi on Pohjoismaista ja lähes kaikista muista Euroopan maista ainoa, jossa transihmisiltä vaaditaan lisääntymiskyvyttömyyttä juridisen sukupuolen vahvistamiseksi. Juridinen sukupuoli tarkoittaa sukupuolimerkinnän korjaamista virallisiin papereihin ja väestörekisteriin omalla ilmoituksella.

Trasekin käynnistämä #translaki2019 on kampanja, jonka tavoitteena on saada translain kunnianhimoinen uudistus kirjatuksi Suomen uuteen hallitusohjelmaan. Kampanjaa tukevat Setan lisäksi joukko muita ihmisoikeusjärjestöjä, kulttuurilaitoksia ja yrityksiä.

Uudistuksen myötä keneltäkään suomalaiselta ei enää vaadittaisi lisääntymiskyvyttömyyttä tai raskasta vuosia kestävää lääketieteellistä tutkimusta ehtoina oikean juridisen sukupuolen vahvistamiseksi. Sukupuolen juridinen korjaaminen tulee erottaa lääketieteellisestä ja psykiatrisesta prosessista. Juridisen sukupuolen vahvistamisen tulee Suomessakin perustua vain ihmisen omaan ilmoitukseen.

Virallisen sukupuolimerkinnän voi korjata omalla ilmoituksella Belgiassa, Irlannissa, Maltalla, Norjassa, Portugalissa, Ranskassa ja Tanskassa. Laissa ei ole tunnistettu sukupuolia Albaniassa, Kosovossa ja Makedoniassa. Lisääntymiskyvyttömyyttä vaaditaan Bosniassa ja Hertsegovinassa, Bulgariassa, Latviassa, Luxemburgissa, Montenegrossa, Romaniassa, Serbiassa, Slovakiassa, Suomessa, Tšekissä ja Turkissa. Muissa Euroopan maissa transihmisiltä ei vaadita lisääntymiskyvyttömyyttä.

Aiemmin tässä kuussa Trasekin teettämän mielipidemittauksen mukaan translain uudistamista vastustaa vain viideosa suomalaisista. Lisääntymiskyvyttömyysvaatimuksen poistamista kannattaa puolet suomalaisista.

Katso ja kampanjan video!